**PENDEKATAN KAUNSELING TERHADAP MANGSA PENDERAAN SEKSUAL DALAM KALANGAN KANAK-KANAK**

*Paper presented at Proceedings of International Seminar on Professional Counselling*. 2016, Hilton, Kuching: PERKAMA.

Jamayah Saili & Sharifah Haziqah Syed Hassan

Faculty of Cognitive Sciences and Human Development

Universiti Malaysia Sarawak

94300 Kota Samarahan

Sarawak, Malaysia

Email: sjamayah@fcs.unimas.my; syarifahhaziqah@yahoo.com Tel: 082- 582813

**Abstrak**

Kajian lepas mengenai penderaan kanak-kanak telah banyak dilakukan namun masih terdapat kurang kajian yang menjurus kepada intervensi terhadap penderaan seksual kanak-kanak. Kajian ini dijalankan untuk mengenalpasti pendekatan kaunseling atau kaedah serta intervensi yang sesuai digunakan ke atas mangsa penderaan seksual dalam kalangan kanak-kanak. Peserta kajian terdiri daripada lima orang kaunselor berdaftar yang pernah mengendalikan kes penderaan seksual kanak-kanak yang berkhidmat di daerah Kuching, Sarawak dan Kota Tinggi, Johor. Kajian ini menggunakan kaedah kualitatif, iaitu dengan menemu bual kaunselor berdaftar berdasarkan soalan separa berstruktur. Data yang diperolehi pula dianalisis secara bertema menggunakan kaedah analisis bertema (Braun & Clarke, 2006). Dapatan kajian menunjukkan terdapat persamaan antara dapatan yang diperolehi dari kajian lepas dari aspek intervensi penderaan seksual. Analisis bertema aspek intervensi telah mengenalpasti strategi yang digunakan, proses rawatan dan kaedah pencegahan. Terdapat perbezaan dalam proses pelaksanaan rawatan, iaitu limitasi tertentu dalam menjalankan rawatan. Hal ini disebabkan oleh pihak kaunselor dan mangsa terikat dengan prosedur undang-undang di Malaysia. Implikasi kajian ke arah bidang kaunseling serta hala tuju untuk penyelidikan masa depan turut dibincangkan.

**Kata kunci**: Kaunseling, Penderaan, Seksual, Kanak-kanak, Intervensi